[{"text_idx": "#000000", "text": "Healthy organic and natural products"}, {"text_idx": "#000001", "text": "Color & Soin taimeekstraktidega pu\u0308siva\u0308rv, s\u030cokolaad 5B"}, {"text_idx": "#000002", "text": "Pu\u0308sib kuni 6 na\u0308dalat, lihtne kasutada. Juuksed on pa\u0308rast va\u0308rvimist siidised ja lihtsalt kammitavad. Ilma ammoniaagita, parabeenideta, silikoonita ja resortsionoolita. Komplektis: va\u0308rv, fiksaator, palsam, kindad, juhend."}, {"text_idx": "#000004", "text": "Color & Soin juukseva\u0308rv on rikas koostisainete poolest. Kogu maailmast kogutud taimeekstraktid ning toimeained annavad su juustele parima vo\u0303imaliku hoolduse:"}, {"text_idx": "#000005", "text": "Taimsed proteiinid nisu- ja kaeraekstraktist\nTaimsed proteiinid maisi- ja sojaidudest\nEeterlikud o\u0303lid rosmariinist ja eukalu\u0308ptist\nTaimsed pigmendid va\u0308rviandvatest taimedest u\u0308le kogu maailma"}, {"text_idx": "#000006", "text": "Sega omavahel taimne va\u0308rv ja fiksaator. Kanna see kuivadele juustele alates peanahast kuni otsteni. Lase mo\u0303juda ca 30min. Loputa puhta veega ning pese s\u030campooniga. Lisa palsam ja hoia 2 min, loputa."}, {"text_idx": "#000007", "text": "Tegu ei ole ta\u0308iso\u0308koloogilise tootega, vaid parema alternatiiviga juukseva\u0308rvidele. Tootest on eemaldatud suuremad ja tugevamad mu\u0308rgid nagu ammoniaak, sa\u0308ilitusained ehk parabeenid, silikoon ja resortsinool."}, {"text_idx": "#000008", "text": "Ko\u0303ige loomulikum viis juuste va\u0308rvimiseks oleks loomulikult henna, kuid va\u0308rvides hennaga tuleb arvestada mitme faktiga. Hennaga va\u0308rvimise protsess on pikk ja aegano\u0303udev ning henna on pu\u0308siva\u0308rv. Hennat ja ka indigot ei saa juustest va\u0308lja pleegitamise vo\u0303i keemilise va\u0308rvieemaldusega. Kui on soov va\u0308rv juustest lo\u0303plikult eemaldada, siis tuleks teha seda ka\u0308a\u0308ridega."}, {"text_idx": "#000009", "text": "Hendigo/indigoga vo\u0303ib o\u0303nneks minna ja peale va\u0308rvieemaldust saab juuksed heleda va\u0308rviga kenasti u\u0308le va\u0308rvida. Aga vo\u0303ib ka juhtuda, et peale innukat va\u0308rvieemaldust vo\u0303i blondeerimist vaatab peeglist vastu va\u0308ga ra\u0308situd juustega proua Lehtsalat. Indigo (sinine) kombinatsioonis pleegitavate va\u0308rvide vo\u0303i blondeerijatega, mis sisaldavad kollast, annab ta\u0308iesti reeglite kohaselt tulemuseks rohelise."}, {"text_idx": "#000010", "text": "Veel u\u0308ks oluline fakt on, et hennat kasutades ei saa juukseid oma toonist heledamaks. Blondeerivat hennat, mille otsinguil ka siia lehele on juhtutud, ei ole olemas. Mitte u\u0308kski taimne toonija vo\u0303i taimsetest toonijatest kokku segatud va\u0308rv ei tee juukseid oma toonist heledamaks."}, {"text_idx": "#000011", "text": "Lisaks ko\u0303ik see, mida Sa eelnevalt oma juustel kasutanud oled, vo\u0303ib mo\u0303jutada lo\u0303pptulemust."}, {"text_idx": "#000012", "text": "Resorcinol (resortsinool) \u2013 uuringud na\u0308itavad, et va\u0308ike osa resortsinooli tungib juuste va\u0308rvimise protsessi ajal la\u0308bi naha. Vabad u\u0308hendid sa\u0308ilivad sarvkihis ning muutuvad aeglaselt vereringele ka\u0308ttesaadavaks. Kahjulik mo\u0303ju silmadele, nahale, hingamisteedele, lisaks vo\u0303ib po\u0303hjustada hormonaalseid ha\u0308ireid, kutsub esile kilpna\u0308a\u0308rme ha\u0308ireid. Kasutatakse juukseva\u0308rvides blondeerimisvahendina. Tavatoodetes ei ole piiritletud kui palju vo\u0303ib ainet lisaainena ihuhooldustoodetesse panna."}, {"text_idx": "#000013", "text": "Toluene-2,5-Diamine (diamiintolueen) \u2013 po\u0303hjustab peanaha tundlikkust, allergilisi reaktsioone, kahjulik juustele, peanahale ja ka tervisele."}, {"text_idx": "#000015", "text": "Ammoniaak \u2013 vo\u0303ib kahjustada proteiini, mille nimeks on tu\u0308rosiin, mis asub juukse sees ning mida kahjustades kaotab juus vo\u0303ime hoida va\u0308rvipigmenti. Aluseline aine, mis to\u0303stab juukse pH arvu. Selle tulemusel juus paisub ja soomuskiht avaneb ning va\u0308rvipigmendid saavad tungida juukse sisemusse. Ammoniaak muudab vesiniku veeks ja happeks ja selle tulemusel va\u0308rv esialgu valgendub. Va\u0308ikesed va\u0308rvimolekulid u\u0308hinevad vaba happega, moodustades suuri va\u0308rvipigmente, mis tungivad juukse sisse ja kinnituvad paisumise to\u0303ttu. Va\u0308rvi kuludes eemalduvad juusest esialgu va\u0308iksemad pigmendid ning ja\u0308rgi ja\u0308a\u0308vad suured po\u0303hipigmendid, mis annavad toonile su\u0308gavust. Pu\u0308siva\u0308rvidele omaselt va\u0308rv mitte ei kulu maha, vaid kasvab va\u0308lja na\u0308htava piirjoonega."}, {"text_idx": "#000016", "text": "Color&Soin sisaldab va\u0308hemal ma\u0308a\u0308ral, kui tavava\u0308rvid:"}, {"text_idx": "#000017", "text": "Etanoolamiin on va\u0308rvitu, viskoosne, kergesti su\u0308ttiv vedelik, ammoniaagilaadse lo\u0303hnaga. Etanoolamiini saadakse etu\u0308leeni ja hapniku omavahelisel reageerimisel tekkiva etu\u0308leenoksiidi reageerimisel ammoniaagiga. Juukseva\u0308rvides kasutatakse seda ammoniaagi asendusainena. Nimelt on etanoolamiin samuti aluseline aine, nagu ka ammoniaak. Seda kasutatakse nii kerg- ja poolpu\u0308siva\u0308rvides, meie pakutavas va\u0308rvis on etanoolamiini sisaldus vaid 3%. Pu\u0308siva\u0308rvides peab vajalik sisaldus olema 9%, vo\u0303rreldes ammoniaagiga, mille sisaldus ku\u0308u\u0308ndib tavaliselt 1,8-3%-ni."}, {"text_idx": "#000018", "text": "Kuna etanoolamiini kogus kasutatavates pu\u0308siva\u0308rvides on alati nii suur, siis vo\u0303ib juhtuda, et seda pole vo\u0303imalik ta\u0308ielikult juustest va\u0308lja pesta. Selle tulemusel reageerib vesi iga kord juukseid pestes oksu\u0308deerijana ja juukseva\u0308rvi protsess kordub taas. Etanoolamiin on a\u0308rritav silmadele, nahale ja kopsudele."}, {"text_idx": "#000019", "text": "PPD (fenu\u0308leendiamiinid) \u2013 po\u0303hjustavad allergilisi reaktsioone, naha tundlikkust, mutatsioone. Kasutatakse, sest aine aitab va\u0308rvil jo\u0303uda juuksejuurteni. O\u0303rna naha puhul vo\u0303ib tekitada allergilisi reaktsioone."}, {"text_idx": "#000020", "text": "P-fenu\u0308leendiamiini kasutatakse juukseva\u0308rvides va\u0308rvainena. P-fenu\u0308leendiamiini on rohkem tumedates juukseva\u0308rvides."}, {"text_idx": "#000022", "text": "4-Clororesortsinool \u2013 mitte segamini ajada resortsinooliga. Peseb va\u0308lja juukse pigmendi, et va\u0308rv saaks juuksele kinnituda. Tumedates va\u0308rvides esineb ainet va\u0308hesemal ma\u0308a\u0308ral."}, {"text_idx": "#000024", "text": "Leiva ja saiakatted, soolased ja magusad\nOrganismile kasulikud rasvhapped ja vitamiinid"}, {"text_idx": "#000026", "text": "Organismile kasulikud rasvhapped ja vitamiinid"}, {"text_idx": "#000029", "text": "Color & Soin taimeekstraktidega pu\u0308siva\u0308rv, hele tuhkblond 10A"}, {"text_idx": "#000030", "text": "Color & Soin taimeekstraktidega pu\u0308siva\u0308rv, kuldne kastan 5G"}]